OBČINA CERKNO	www.cerkno.si, e: obcina@cerkno.si Bevkova ulica 9, 5282 Cerkno t: 05 373 46 40, f: 05 373 46 49

NAVODILA

za izpolnjevanje razpisne dokumentacije

Splošni pogoji za prijavo so določeni v 7. in 8. členu Odloka o postopku in merilih za sofinanciranje letnega programa športa v občini Cerkno (Ur. l. RS, št. 23/18) v nadaljevanju: Odlok.

Prijava na javni razpis (v nadaljevanju: Prijava) mora biti izpolnjena v slovenskem jeziku, obvezno pisana na obrazcih iz razpisne dokumentacije in »speta v mapo« po zaporedju prijavljenih programov.

Prijava mora biti izpolnjena za vsako vadbeno skupino na svojem obrazcu z razvrstitvijo udeležencev po abecednem redu.

Ovojnica mora biti opremljena (primer ovojnice - sestavni del razpisne dokumentacije):

s polnim nazivom in naslovom pošiljatelja (v levi zgornji kot ovojnice)

z naslovom prejemnika in

s pripisom »Ne odpiraj – javni razpis šport 2025«.

Prepozno prispele ponudbe in ne predpisano označene ponudbe bo naročnik zavrgel.

Rok za predložitev vlog in način oddaje vloge:

predlagatelj mora vlogo dostaviti do vključno 30. 4. 2025 do 12.00 ure na naslov Občina Cerkno, Bevkova ulica 9, 5282 Cerkno ali mora biti ta dan oddana na pošto kot priporočena pošiljka.

vloga mora biti predložena v zapečatenem ovitku z oznako »Ne odpiraj – javni razpis šport 2025«.

na ovitku mora biti napisan poln naslov pošiljatelja, v ovitku pa v mapo vložena in speta razpisna dokumentacija z zahtevanimi prilogami.

OBVEZNI OBRAZCI IN PRILOGE

Za vse razpisane vsebine so obvezni obrazci št. 1, 2, 3, 4!

Podatki o izvajalcu (obrazec št. 1)

Prijavljeni programi (obrazec št. 2)

Izjava o izpolnjevanju pogojev (obrazec št. 3)

Finančna konstrukcija športnih programov (obrazec št. 4) za razpisane športne programe, usposabljanje strokovnih kadrov in delovanje športnih društev

Športne programe, se glede na vsebino in izpolnjevanje pogojev in meril Odloka, prijavi na ustreznem obrazcu (obrazci od št. 5 do 13)

Razvojne dejavnosti v športu (obrazec št. 14)

Športne prireditve (obrazec št. 15)

Organiziranost v športu (obrazec št. 16)

Prijavi na javni razpis morajo biti priložene in oštevilčene vse priloge, ki so kot »priloženo« označene na obrazcu št. 2 (od zap. št. 1 do 12).

Prijavitelj mora prijavi na javni razpis priložiti:

Kopijo odločbe o registraciji ali drugo dokazilo za opravljanje dejavnosti v športu: društva oz. klubi predložijo odločbo pristojne upravne enote o vpisu v register društev, drugi izvajalci programa športa pa predložijo odločbo ali drugo dokazilo o registraciji za opravljanje dejavnosti v športu.

Kopijo temeljnega akta.

Zapisnik zadnje seje skupščine oz. občnega zbora.

Podpisani izvod pogodbe z izpolnjenimi podatki izvajalca.

Prijavitelj, ki prvič prijavlja športne programe, mora posredovati dokazilo, da je prijavljen program izvajal že najmanj eno leto pred prijavo na javni razpis (najemna pogodba, pogodba s strokovnim delavcem, evidenco udeležencev programa…).

Dokazila o usposobljenosti strokovnega kadra vključenega v izvajanje programov (javna listina, iz katere je razviden naziv strokovnega kadra in stopnja usposobljenosti ali dokazilo o izobrazbi športne smeri) predložijo prijavitelji, katerih strokovni delavci niso vpisani v razvid izobraženih in usposobljenih strokovnih delavcev v športu, ki ga vodi ministrstvo, pristojno za šport. Pri vadbenih skupinah vpišite enega strokovnega delavca, ki dejansko izvaja program.

Pogodbe s strokovnimi delavci, ki vodijo vadbo oz. izkazujejo sodelovanje strokovnega delavca z izvajalcem v letu 2025 oz. sezoni 2024/25.

Dokazilo o zagotovljenem objektu za izvedbo programov (predložiti pogodbo z upravitelji oz. lastniki športnih objektov za leto 2024/25 ali 2025, ki jo izvajalec uporablja za izvajanje prijavljenih programov ali dokazilo, da je izvajalec lastnik objekta – izpisek iz zemljiške knjige, ki ni starejši od treh mesecev, ali dokazilo, da je izvajalec najemnik objekta – pogodba z lastnikom o najemu objekta npr. za uporabo balinišča).

V programe športne vzgoje otrok in mladine, usmerjene v kakovostni in vrhunski šport, kakovostni šport in vrhunski šport lahko prijavitelji kandidirajo le z udeleženci, ki so registrirani športniki v skladu z ZŠpo-1 in so registrirani (imajo tekmovalno licenco) za nastopanje za prijavitelja v tekoči sezoni.

Seznam registriranih aktivnih športnikov (s tekmovalno licenco) za tekoče leto, potrjeno s strani panožne.

Seznam registriranih in kategoriziranih športnikov prijavitelja na dan razpisa, bo preverjeno na spletni strani upravljavca evidence - Olimpijskega komiteja Slovenije na spletni strani http://olympic.si/sportniki/registracija-in-kategorizacija.

Potrjene podatke panožne športne zveze o osvojenih naslovih državnih prvakov v kategorijah uradnega tekmovalnega sistema v letu 2024 s starostno kategorijo, disciplino, datumom in krajem tekmovanja in številom udeležencev, ali spletni naslov, kjer se nahajajo uradni rezultati.

Dokazila o razpisu usposabljanja, izpopolnjevanja ali licenciranja strokovnih delavcev. V kolikor razpisi še niso objavljeni, predložite izjavo nosilca programa o nameri izvedbe.

Pogodba s strokovnim delavcem, s katerim izvajalec kandidira za usposabljanje.

Koledar športnih prireditev, v katerem je navedena športna prireditev prijavitelja ali naslov povezave do spletne strani koledarja.

Komisija bo štela razpisno dokumentacijo kot popolno, če bodo predloženi in izpolnjeni predpisani obrazci z zahtevanimi prilogami. Nepopolne vloge bo možno dopolniti v roku 8 dni od prejema pisnega obvestila na uradni e-naslov občine. Nepopolnih vlog komisija po tem roku ne bo obravnavala.

Ponudbe bodo vrednotene na podlagi določil in meril že citiranega Odloka in Javnega razpisa.